BODOLAND रादाब – कक्राझार, 03 मे : आसामखौ लाफानानै गंड’ राइजोआव गोबारै अखा हागोननि सांग्रांथि होदों हादोरनि बोथोर बिगियाना। बेफोर राइजोनि सुबुंफोरखौ सांग्रांथियै थानो बोसोन होदों बोथोर बिगियाना। बोथोर बिगियाना मिथि होनाय बादिब्ला 5 मेसिमाव आसाम, मेघालय, सिक्किमआव गोब्राब अखा हागोन। बेनि अनगायैबो टुइटनि गेजेरजों बोथोर बिगियाना फोरमायनाय बादिब्ला 3-5 मेनि गेजेराव सोनाब बंग’ आरो अडिसाआव गोबारै अखा हागोन। एरैहाय 4 मेआव अरुनाचल प्रदेशाव गोबारै अखा हागोनखौ मिथि होदों बोथोर बिगियाना।